ПРОТОКОЛ № 27
от заседанието на Комисия по правни въпроси 
на Висшия съдебен съвет, проведено на 28 юли 2014 г.

Днес, 28 юли 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА									НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
	- Проект на Правила за работа с регистъра на декларациите по чл. 12 от Закона за предотвратяване и установяване на конфликт на интереси, подадени от административни ръководители на органи на съдебната власт, съдии, прокурори и следователи, изпратен от КПУКИВИВСС;
	- Заявление от Страхил Тодоров Тодоров от гр. Плевен относно предоставяне на информация;
	- Писмо от Министерство на правосъдието относно определяне на представители на ВСС за участие в работна група за изменение и допълнение на Наказателно-процесуалния кодекс;
	- Писмо от Център на НПО в Разград относно участие на магистрати в конкурси за административни ръководители – приложими документи, роля на администрацията на ВСС според Правилата за избор на административни ръководители по чл. 167 от ЗСВ;
- Предложение от Главния прокурор на РБългария за съгласуване на Правила за устройството и дейността на Бюрото по защита при главния прокурор;
- Писмо от Софийска градска прокуратура относно постановления за прекратяване на наказателно производство по описа на СО-СГП.

Д Н Е В Е Н   Р Е Д:
1. ОТНОСНО: Доклад от Саша Харитонова – директор на дирекция „Правна” относно определяне на обхвата на обществена поръчка с предмет „Застраховка живота и трудоспособността чрез групова застраховка „Злополука” на общо....действащи и предстоящи за назначаване съдии, прокурори и следователи, младши съдии и прокурори, съдебни помощници и прокурорски помощници, държавни съдебни изпълнители, съдии по вписванията и съдебни служители, членове на ВСС, служители на НИП и инспектори, експерти и служители в Инспектората към ВСС”, в изпълнение на решение на КПВ от 21.07.2014 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Висшия съдебен съвет да ОПРЕДЕЛИ обхвата на обществена поръчка с предмет „Застраховка живота и трудоспособността чрез групова застраховка „Злополука” на общо....действащи и предстоящи за назначаване съдии, прокурори и следователи, младши съдии и прокурори, съдебни помощници и прокурорски помощници, държавни съдебни изпълнители, съдии по вписванията и съдебни служители, членове на ВСС, служители на НИП и инспектори, експерти и служители в Инспектората към ВСС”, както следва:
1.1. В обема на обществената поръчка, освен задължителната по закон застраховка „злополука”, да бъдат включени и допълнителни рискове в резултат на заболяване.
1.2. Застрахователната сума за всяко от застрахованите лица е в размер до 81 000 лв.
1.3. Критерий за оценка на офертите на участниците в процедурата за избор на изпълнител на обществената поръчка е „икономически най-изгодна оферта”.
1.4. В кръга на осигурените лица да се включат и кандидатите за младши съдии и младши прокурори, за периода на обучението им, съгласно чл. 258а ал. 5 от ЗСВ.
2. Точката да се внесе като допълнителна в дневен ред за заседанието на  ВСС на 31.07.2014 г.

2. ОТНОСНО: Становище от Саша Харитонова – директор на дирекция „Правна” относно определяне на допълнителното месечно трудово възнаграждение в процент върху основната работна заплата, за придобит трудов стаж и професионален опит, на съдебните служители по чл. 340, ал. 3 от ЗСВ – служителите в АВСС, на ИВСС, на НИП и на ОСВ, при преминаването им от един орган на съдебната власт в друг, в изпълнение на решение на КПВ от 16.06.2014 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема становището на Саша Харитонова – директор на дирекция „Правна” относно определяне на допълнителното месечно трудово възнаграждение в процент върху основната работна заплата, за придобит трудов стаж и професионален опит, на съдебните служители по чл. 340, ал. 3 от ЗСВ – служителите в АВСС, на ИВСС, на НИП и на ОСВ, при преминаването им от един орган на съдебната власт в друг.
2.2. Становището да се предостави на комисия „Бюджет и финанси” и комисия „Съдебна администрация” на ВСС, за съгласуване.
2.3. Становището да се внесе като допълнителна точка в дневен ред за заседанието на  ВСС на 31.07.2014 г.

3. ОТНОСНО: Писмо от председателя на Върховен административен съд относно постъпила молба от Жанета Петрова – съдия във ВАС за определяне размера на допълнително възнаграждение за придобит трудов стаж и професионален опит.

КОМИСИЯТА ПО ПРАВНИ ВЪПРОСИ
Р Е Ш И:

3.1. ПРИЕМА, че правоотношението между Върховния административен съд и съдия Жанета Петрова следва да бъде възстановени възстановено с всички произтичащи от това последици, включително и възстановяване на достигнатия процент на допълнителното трудово възнаграждение за придобит трудов стаж и професионален опит, на основание чл. 195, ал. 3 от ЗСВ.
3.2. Решението да се изпрати на председателя на Върховния административен съд.

4. ОТНОСНО: Проект на Споразумение между ВСС, „СИБАНК” ЕАД, ОС-Бургас и РС-Бургас.

КОМИСИЯТА ПО ПРАВНИ ВЪПРОСИ
Р Е Ш И:

4.1. ПРИЕМА проекта на Споразумение между Висш съдебен съвет, „СИБАНК” ЕАД, Окръжен съд гр. Бургас и Районен съд гр. Бургас.
4.2. Проектът на Споразумение да се внесе в заседание на ВСС през м. септември 2014 г.

5. ОТНОСНО: Писмо от Окръжен съд гр. Русе относно постъпили запорни съобщения като трето задължено лице относно вземане на длъжника Георги Аврамов Чернев.

КОМИСИЯТА ПО ПРАВНИ ВЪПРОСИ
Р Е Ш И:

5.1. Принудителното събиране на вземане срещу държавен орган следва да се извърши по предвидения в ГПК ред. ОС-Русе и РС-Русе, в качеството си на солидарни длъжници да се споразумеят за начина на изплащане задължението на взискателите.
5.2. Решението да се изпрати на председателя на Окръжен съд гр. Русе.

6. ОТНОСНО: Писмо от председателя на Окръжен съд гр. Велико Търново за становище относно постъпила молба от Дешка Крумова Рачевец за изплащане на обезщетение за стаж в съдебната система.

КОМИСИЯТА ПО ПРАВНИ ВЪПРОСИ
Р Е Ш И:

6.1. Висшият съдебен съвет не е компетентен орган да се произнася по молби за обезщетения на магистрати, съгласно константната практика на ВАС /сравни решение № 5903 по адм.д. № 16729 от 2013 г./.
6.2. Решението да се изпрати на председателя на Окръжен съд гр. Велико Търново.

7. ОТНОСНО: Писмо от председателя на Софийски районен съд с предложение за създаване на работна група от членове на ВСС, служители на МП, ГД „Охрана”, МВР и председатели на съдилища за обсъждане възникващите в практиката проблеми по охраната.

КОМИСИЯТА ПО ПРАВНИ ВЪПРОСИ
Р Е Ш И:

7.1. Счита, ще поставеният въпрос следва да бъде обсъден съвместно с компетентните органи – Министерство на правосъдието и ГД „Охрана” за излизане с общо становище.
7.2. приема предложението за участие в работна група за обсъждане на възникващите в практиката проблеми по охраната, която трябва да се инициира от Министерство на правосъдието.
7.3.  Решението да се изпрати на Министъра на правосъдието за иницииране създаването на работна група, на ГД „Охрана” и на председателя на Софийски районен съд.

8. ОТНОСНО: Писмо от Министерство на правосъдието за изразяване на становище относно изготвяне на проект за правна регламентация на процедурата по преминаване на регистрацията на юридическите лица с нестопанска цел от съда и дейността на Централния регистър на юридическите лица с нестопанска цел в обществена полза при МП към Агенция по вписванията.
КОМИСИЯТА ПО ПРАВНИ ВЪПРОСИ
Р Е Ш И:

8.1. ИЗПРАЩА писмото на Министерството на правосъдието за изразяване на становище относно изготвяне на проект за правна регламентация на процедурата по преминаване на регистрацията на юридическите лица с нестопанска цел от съда и дейността на Централния регистър на юридическите лица с нестопанска цел в обществена полза при МП към Агенция по вписванията, на председателите на окръжните съдилища за становище.

9. ОТНОСНО: Извлечение от протокол № 40/08.07.2014 г. на Комисията по предложенията и атестирането относно мотивирано становище на конкурсната комисия за оценяване на кандидатите, участващи в конкурса за повишаване в длъжност и преместване на длъжността „съдия” в окръжен съд, Наказателно отделение, проведен на 11-18.06.2014 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

9.1. ОТЛАГА разглеждането на  т. 9 за м. септември.
9.2. Дава възможност на членовете на КПВ да се запознаят със становището и да направят предложения във връзка с предложението на Комисията по предложенията и атестирането.

10. ОТНОСНО: Извлечение от протокол № 40/08.07.2014 г. на Комисията по предложенията и атестирането относно мотивирано становище на конкурсната комисия за оценяване на кандидатите, участващи в конкурса за повишаване в длъжност и преместване на длъжността „съдия” в окръжен съд, Гражданско отделение, проведен на 16-19.06.2014 г. и 23-27.06.2014 г., за становище.
КОМИСИЯТА ПО ПРАВНИ ВЪПРОСИ
Р Е Ш И:

10.1. Конкурсът е проведен при наличие на действащи към момента на провеждането му Правила за провеждане на конкурси за младши съдии и младши прокурори, за първоначално назначаване и за повишаване в длъжност на съдии, прокурори и следователи, поради което предложението за игнориране на критерия „юридически стаж” не може да бъде прието.
10.2. Решението да се изпрати на Комисията по предложенията и атестирането.

11. ОТНОСНО: Доклад за прилагането на закона и за дейността на административните съдилища през 2013 г., изпратен от председателя на Върховния административен съд.

КОМИСИЯТА ПО ПРАВНИ ВЪПРОСИ
Р Е Ш И:

11.1. Възлага на Светла Петкова – член на КПВ да изготви проект на становище по Доклада за прилагането на закона и за дейността на административните съдилища през 2013 г.

12. ОТНОСНО: Писмо от Център на НПО в Разград относно участие на магистрати в конкурси за административни ръководители – приложими документи, роля на администрацията на ВСС според Правилата за избор на административни ръководители по чл. 167 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

12.1. Становището на членове на Етичната комисия е качено на интернет страницата на ВСС в съответния раздел, тъй като отговаря на разпоредбите на чл. 7 и чл. 8 от Правилата за избор на административни ръководители.
12.2. Всички архивни материали се съхраняват на хартиен носител в сроковете, съгласно Номенклатура на делата със срокове за съхранение във ВСС.
12.3. Решението да се изпрати на Център на НПО в Разград.

ДОПЪЛНИТЕЛНИ ТОЧКИ:

13. ОТНОСНО: Проект на Правила за работа с регистъра на декларациите по чл. 12 от Закона за предотвратяване и установяване на конфликт на интереси, подадени от административни ръководители на органи на съдебната власт, съдии, прокурори и следователи, изпратен от КПУКИВИВСС.
КОМИСИЯТА ПО ПРАВНИ ВЪПРОСИ
Р Е Ш И:

13.1. ДАВА ПОЛОЖИТЕЛНО СТАНОВИЩЕ по проекта на Правила за работа с регистъра на декларациите по чл. 12 от Закона за предотвратяване и установяване на конфликт на интереси, подадени от административни ръководители на органи на съдебната власт, съдии, прокурори и следователи.
13.2. Решението да се изпрати на КПУКИВИСС.

14. ОТНОСНО: Заявление от Страхил Тодоров Тодоров от гр. Плевен относно предоставяне на информация.

КОМИСИЯТА ПО ПРАВНИ ВЪПРОСИ
Р Е Ш И:

14.1. Висшият съдебен съвет не създава и не събира исканата информация.
14.2. Решението да се изпрати на отговорното лице по ЗДОИ, по компетентност.

15. ОТНОСНО: Писмо от Министерство на правосъдието относно определяне на представители на ВСС за участие в работна група за изменение и допълнение на Наказателно-процесуалния кодекс.

КОМИСИЯТА ПО ПРАВНИ ВЪПРОСИ
Р Е Ш И:

15.1. Писмо от Министерство на правосъдието относно определяне на представители на ВСС за участие в работна група за изменение и допълнение на Наказателно-процесуалния кодекс, да се внесе в заседание на ВСС през м. септември за определяне на участници в работната група.

16. ОТНОСНО: Писмо от Център на НПО в Разград относно участие на магистрати в конкурси за административни ръководители – приложими документи, роля на администрацията на ВСС според Правилата за избор на административни ръководители по чл. 167 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

16.1. Становището е качено на интернет страницата на ВСС в съответния раздел, тъй като отговаря на разпоредбите на чл. 7 и чл. 8 от Правилата за избор на административни ръководители.
16.2. Събеседването с кандидатите за длъжността „административен ръководител” на Районен съд гр. Петрич е отложено, поради уважителни причини – представен болничен лист в деня на събеседването.
16.3. Решението да се изпрати на Център на НПО в Разград.

17. ОТНОСНО: Предложение от Главния прокурор на РБългария за съгласуване на Правила за устройството и дейността на Бюрото по защита при главния прокурор.

КОМИСИЯТА ПО ПРАВНИ ВЪПРОСИ
Р Е Ш И:

17.1. Предлага на Висшия съдебен съвет на основание чл. 14в от Закона за защита на лица, застрашени във връзка с наказателно производство, да съгласува предложените Правила за устройство и дейността на Бюрото по защита при главния прокурор.
17.2. Точката да се внесе като допълнителна в дневния ред на ВСС на 30.07.2014 г. 
18. ОТНОСНО: Писмо от Софийска градска прокуратура относно постановления за прекратяване на наказателно производство по описа на СО-СГП.

КОМИСИЯТА ПО ПРАВНИ ВЪПРОСИ
Р Е Ш И:

18.1. Писмото на Софийска градска прокуратура да се предостави на отговорния служител за попълване в регистъра.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор на дирекция „Правна”:
    		          С. Харитонова

Сътрудник на КПВ:
                               М. Георгиева